《闲闲堂》
金朝·赵秉文

天运如转毂，日月如循环。人生天地内，顷刻安得闲。

所贵心无事，心安身自安。低头拾红叶，仰面看青山。

朝听新泉响，暮送飞鸟还。清晨了人事，过午掩柴关。

高非出天外，低不堕尘寰。花落鸟声寂，我处动静閒。

作者简介：赵秉文（1159～1232）金代学者、书法家。字周臣，号闲闲居士，晚年称闲闲老人。磁州滏阳（今河北磁县）人。世宗大定二十五年进士，调安塞主簿。历平定州刺史，为政宽简。累拜礼部尚书。哀宗即位，改翰林学士，同修国史。历仕五朝，自奉如寒士，未尝一日废书。能诗文，诗歌多写自然景物，又工草书，所著有《闲闲老人滏水文集》。